મેરાન્યૂઝ નેટવર્ક.જામનગરઃ જામનગરના પૂર્વ સાંસદ અને જીલ્લા ભાજપના અધ્યક્ષ ચંદ્રેશ પટેલની પુત્રવધુએ રાજકીય બેકગ્રાઉન્ડ ધરાવતા સસરા અને તેના પતિ સહિતના પરિવારના ડરથી પોલીસ સમક્ષ વધુ એક અરજી કરી પોલીસ રક્ષણની માંગણી કરી છે. પતિ સાથે વિખવાદ થયા બાદ પતિ અને પૂર્વ સાંસદ સસરાએ પોતાને મારી નાખવા કારસો રચ્ચ્યા અંગેની ઓડિયો મીડિયા સમક્ષ મૂકી ન્યાયની માંગણી કરી હતી. ત્યારબાદ તેણી અને તેના પુત્રને નડેલા અકસ્માતમાં પણ સસરા પક્ષનો હાથ હોવાના આક્ષેપ લગાવ્યા હતા. છતાં પણ પોલીસ રક્ષણ નહીં મળતા આજે પૂર્વ સાંસદની પુત્ર વધુએ વધુ એક અરજી કરી પોલીસ રક્ષણની માંગણી કરી છે.